
Cur  novi  Sprehae  placidas  ad  undas 
excitant  mentem  sonitus?  superba 
cur  novo  splendore  palatiorum 
comta  refulget 


urbs  Borussorum?  quid  agit  decora 
in  domo  regum  chorus  hic  verendus? 
Artibus  gaudens  academiisque 
Dic,  age,  Musa! 


Nullus  hic  pompae  locus  est  inerti, 
nullus  est  fuco  neque  glorianti 
fastui.  Dignam  nivibus  comarum 
ecce  senectam 


et  viros  nervis  iuvenum  vigentes 
pube  cum  florente  ad  agenda  sacra 
hic  vides  iunctos  superas  in  auras 
mittere  voces. 

Gratias  solvunt,  pia  vota  fundunt,  t 

dant  precum  laudes.  Celebrant,  decem  ante 
lustra  quod  clemens  Deus  ex  profunda 
nocte  retexit 


lumen.  Elius  memori  ruinae 
fffgidi  horrores  etiamnum  inhaerent, 
qua  ferox  quondam  patriae  occupatos 
undique  fines 


hostis  afflixit  subolesque  clade 
heu  Tuisconis  ruit  universa. 
Tunc  ubi  victricis  amica  gentis 
palma  Borussae? 


Tunc  ubi  vexilla  prius  corusca 
urbium?  cuius  fuit,  his  in  arvis 
quod  spei  incertae  rigido  labore 
sevit  arator? 


Unde  tunc  leges  populis  acerbae? 

Regibus  nostris  aliena  iussa 
Unde?  Gallorum  strepitu  insolenti 
cuncta  repleta! 

Et  cuinam  tunc  licuit  dolores 
publicos  efferre?  cui  querendi 
ulla  libertas  tribuit  malorum 
dulce  levamen? 

Heu  decus  summum  patriae  optimumque 
tunc,  fides  Germana,  oculos  gigantis 
luridos  horrens,  subiit  propinqua 
labe  periclum! 


Sed  Deus,  sed  cunctipotens  columnam 
proiici  quassam  vetuit.  Fideli 
filio  et  regi  patriae,  severa 
sorte  probato, 


Friderico  Guilielmo  alienum 
robur  inspirat.  Lodovica  fida 
coniugi  coniux  velut  ex  corona 
caelicolarum 

adstat  in  terris,  ope  mox  peracta 
in  beatorum  reditura  sedes, 
ut  suis,  quae  non  pereant,  Borussis 
munera  linquat; 


adstat  ornatus  meritis  virorum 
coetus,  altari  patriae  sacratos 
adgerens  ignes,  quibus  in  tyranni 
regna  nefasta 


omnium,  qui  ferra  ferant,  bonorum 
proelium  extremum  statuunt,  futuri 
per  Deum  certis  animis  triumphi 
pectoribusque 

masculis.  Lux  illa,  soror  sororum 
docta  doctarum  in  serie,  chori  dux 
quae  salutanda  es,  studio  flagranti 
te  dedit  urbis! 


Illa  lux,  qua  rex,  sator  ut  paternus, 
te,  coercens  regificum  apparatum, 
Divitem  et  grandem  voluit,  benigna 
te  dedit  orbi, 


spem  novam  certamque  resuscitandae 
ex  gravi  luctu  patriae  universae! 

Illa  fortunata  dies  piorum 
cordibus  omni 


gratulabundis  celebretur  aevo! 
Nam  fidem  servans  tua  reddidisti 
dona  donanti.  Locuples  ab  illo 
divitiarum 


aureum  semen  patriae  per  arva 
larga  sparsisti.  Iuvenum  cohortes 
artium  sertis  studiique  lauro 
conspicuorum 


induisti  armis,  violenta  Galli 
castra  fracturas,  meritoque  cultu 
restituturas  patrios,  resarta 
pace,  penates. 

Tanta  nascenti  tibi  sunt  tributa! 
Rivulis  parvis  oriuntur  amnes: 
ex  redundanti  tua  magna  fonte 
volvitur  unda. 


Magna  volvatur!  vegetam  et  salutem, 
rege  coelesti  latices  alente, 
per  virescentis  patriae  beata 
prata  volutet! 


SPECIMEN 

CODICIS  NOVI  TESTAMENTI  FULDENSIS. 


Exstat  inter  reliquias  sancti  Bonifacii,  quae  ad  thesaurum  eccle- 
siae cathedralis  Fuldensis  pertinent,  venerandae  antiquitatis  codex  mem- 
braneus, Novum  Testamentum  ex  versione  Hieronymiana  continens,  anno 
p.  Chr.  n.  DXLVI  iteratisque  curis  DXLV1I  a Victore  Capuae  episcopo 
propria  manu  correctus  et  compluribus  eiusdem  subscriptionibus  signis 
atque  adnotationibus  instructus. 

Cuius  pretium  quum  multiplex  est,  tum  in  ea  maxime  re  cernitur, 
quod  inter  antiquissima  est  versionis  ss.  scripturarum  Hieronymianae  do- 
cumenta. Quae  quantae  sit  auctoritatis  nonnisi  ab  iis  penitus  intelligitur,  qui 
quae  ratio  inter  illum  atque  ipsam  Romanae  ecclesiae  naturam  intersit 
bene  explorarunt.  Hieronymi  enim  versio  post  praeterita  aliqua  sae- 
cula, quibus  fere  pari  fruebatur  aestimatione  atque  veteres  illae,  quae  a 
recentioribus  Italae  appellatione  iusto  audacius  comprehenduntur,  ad  ipsam 
libri  ecclesiastici  auctoritatem  evecta  in  summo  honoris  fastigio  per  totum 
medium  aevum  versata  est,  immo  quod  Paparum  Romanorum  ditionem  atti- 
net ad  hunc  usque  diem  versatur.  Illa  versione  utebantur  qui  publicum 
cultum  administrabant,  illa  qui  intra  monasteriorum  moenia  Deum  cole- 
bant. Illius  verba  sequebantur  qui  scholis  vel  praeerant  vel  intererant. 
Ex  illa  versione  dogmata  ecclesiastica  tum  per  publica  episcoporum  con- 
cilia, tum  per  singulos  homines  doctos  vel  confirmabantur  vel  adversus 
haereticorum  aggressiones  defendebantur.  Quae  penes  illius  auctorem  quon- 

dam  fuerat  rerum  divinarum  intelligentia,  in  eius  fundamento  omnium  illius 
aevi  theologorum  cognitio  exstruebatur;  intra  eiusdem  terminos  erat  com- 
prehensa atque  coarctata.  Qua  de  causa  spiritualem  illius  vim  ac  poten- 
tiam ipse  laicorum  populus,  cui  vernacula  lingua  reddebat-ur,  maximopere 
expertus  est.  Catecheses  puerorum,  ubi  instituebantur,  ab  hominibus  exer- 
cebantur communi  illius  versionis  usu  enutritis.  Plebi  ehristianae  cvan- 
gelia  quae  dicuntur  et  epistolae  ex  illa  versione  vernacule  recitabantur. 

I 

Sacrae  conciones  secundum  eandem  vel  concipiebantur  vel  habebantur.  Quae 
in  aedibus  sacris,  quae  in  cimeteriis,  quae  in  publicis  monumentis  imagi- 
nibusque aut  pictis  aut  sculptis  ex  utrovis  testamento  hausta  legebantur 
inscripta,  secundum  illius  versionis  eloquium  erant  conformata.  Quae  no- 
strorum medii  aevi  poetarum  aetatem  tulerunt  opera,  quatenus  res  divinas 
edisserunt,  nisi  illa  adhibita  intelligi  nequeunt.  Porro  ad  cunctorum  occiden- 
tis populorum  considerationem  progredientibus  nobis,  quum  nil  maius  inve- 
niatur in  tota  medii  aevi  historia,  quam  universalis  illa  quae  per  Papatum 
Romanum  repraesentabatur  gentium  occidentalium  unitas,  istius  stabiliendae 
praecipuum  adiumentum  in  plena  illius  ss.  scripturarum  versionis  commu- 
nione datum  luisse  apparet.  Omnia  ut  uno  dicam  verbo,  Hieronymiana 
sacri  codicis  versio  videtur  grandis  esse  tubae  instar,  qua  per  tot  saecula 
evangelii  de  Christo  sonitus  per  omnes  occidentes  nationes  profusus  est. 

Hanc  igitur  versionein,  theologorum  quidem  summo  studio  et  hi- 
storico et  critico  dignam,  si  quis  codex  vetustus  authenticam  continet,  is 
optimorum  numero  monumentorum  recte  videtur  accenseri. 

Quibus  de  causis,  quum  decorum  sit  ut  quas  ipsi  habeamus  opes 
literarias  eas  cum  reliquis  licet  sint  ditiores  communicemus,  Lachmanui 
exemplum  sequens , excellentissimae  viri  memoriae , qui  consummandae 
suae  Novi  Test.  editionis  ergo  codicem  Fuldensem  cum  Buttmanno  suo 
adiit  criticamque  eius  collationem  instituit,  MS.  illius  edendi  inde  a com- 
pluribus annis  non  solum  consilium  cepi,  sed  etiam  operam  onusque  hu- 
meris meis  imposui.  Qua  in  re  quoniam  optio  mihi  data  erat,  vellemne 
editionem  vel  papyri  genere  vel  typis  manu  scriptorum  formam  imitanti- 
bus magnificam,  an  minus  splendidam  modicoque  pretio  venalem,  sed  quae 
textum  ceteroquin  fideliter  redderet  parare,  splendori  quidem  utilitatem 
praetuli.  Hac  vero  data  solemni  occasione  aliquod  codicis  specimen  eden- 
dum atque  ea  adornandum  ratione  curavi,  qua  illius,  quantum  per  artem 
typographicam  liceret,  quasi  imaginem  oculis  lectorum  proponerem.  Quae 
imitatio  quandoquidem  duabus  praecipue  de  causis  summum  perfectionis 

gradum  non  attigit,  altera  quia  in  typographeo  Academico,  ex  quo  ut  hoc 
schediasma  prodiret  benevole  mihi  concessum  est,  typi  non  inveniebantur, 
qui  characteribus  libri  manuscripti  maiusculis  initia  et  capitum  et  mino- 
rum textus  incisionum  denotantibus  responderent,  altera  quia  ad  versus 
rubro  colore  scriptos,  quos  hic  additis  asteriscis  a me  vides  esse  insigni- 
tos, eodem  colore  reddendos  haud  satis  temporis  datum  erat,  hunc  de- 
fectum compluribus  tabulis,  quae  codicis  aliquas  paginas  tum  dimensione 
sua  tum  scriptionis  genere  quam  accuratissime  tibi  repraesentarent,  sup- 
plere ac  compensare  studui;  monitumque  te  esse  velim,  in  codice  sin- 
gulas esse  columnas,  quas  in  his  paginis  impressis  spatii  explendi  causa 
binas  coniugavi.  Ceterum  quod  exhibiturus  specimen  ea  codicis  folia 
elegi,  quae  epistolam  s.  lacobi  continent,  id  non  solum  ea  de  causa 
mihi  faciendum  existimavi,  quia  commodi  ad  hunc  de  quo  agitur  usum 
ambitus  esse  videbatur,  sed  potissimum  quia  adnotationibus  saeculo  uti  vi- 
detur VIII  charactere  Anglosaxonico  ad  marginem  scriptis  instructa  est, 
(piae  a nemine  adhuc,  quod  sciam,  lectae  nedum  editae,  sicuti  lectorem 
archaeologiae  peritum  ipsa  scripturae  difficultate  ad  legendi  conatum 
provocant,  ita  Novi  Test.  interpretem  sacraeque  exegeseos  aestimatorem 
historicum  argumento  suo  alliciunt  ac  delectant. 

SCHOLIA 

INCERTAE  ORIGINIS 

AD  ILLUSTRANDAM  S.  IACOBI  EPISTOLAM  CHARACTERIBUS  AN- 
GLOSAXONIC1S  AD  MARGINEM  CODICIS  FULDENSIS  EXARATA. 

1. 1.  Sequitur  epistola  sancti  iacobij * iacobus  alphei  frater  domini  quemque 
dicunt  ab  ipso  saluatore  episcopum  ordinatum  et  ordinem 
rni.sae  faciendi  ostendisse  creditur* 

..  Iacobus]  iacob  inlerpractatur  supplantator  alligorice  omnes  sancti 
uitia  sua  superabunt 

„ „ dei  et  domini]  quod  dicit  dei  pertinet  ad  patrem  sicut  domini  ad 
filium.  Deus  et  Dominus  commonia  nomina  sunt  sanctae 
trinitatis 

„ ,,  ihesu  christi ] ibesus  inter  [praetatur?]  saluator  Christus  unctus 

„ seruus]  non  seruus  peccati  sed  gratiae  dei  seruus  et  corpore  et 
anima  * 

duodecim  tribubus  quae  sunt  in  dispersione / secundum  sensum  ecclesiae 
catholicae  quae  dispersa  est  in  orientem  et  occidentem  et  me- 
ridiem et  aquilonem  sicut  israhclicae  plebi  gentes  interiectac 
sunt  sic  ecclesiae  interserunt  se  genera  infidelium  • 

„ salutem]  salus  uera  est  in  [deum?]  credere  et  episcopum  audire  qui 
salutem  ministrat  audientibus 

4,2.  Omne  gaudium  existimate]  omne  gaudium  praesens  non  est  sed  quod 
hic  initiatur  per  fidem  et  in  futuro  impletur  per  speciem 
„ „ gaudium]  universali  ecclesiae  praeceptum  est  ut  permaneat  in  fide 
et  speret  post  hiemem  asperam  aestatem  fructuosam  post  per- 
secutionem praemia  caelestia 
„ „ existimate ] pro  certo  scitote 

„ „ cum  in  temptationibus  uariis  incideritis]  ut  est  per  multas  tentationes 
oportet  nos  intrare  in  regnum  caelorum* 

,,  3.  Scientes  quod  probatio  fidei  uestrae  patientiam  operatur]  probatio  fidei  per 
patientiam  erit,  quia  patientia  est  primus  fructus  caritatis 
„ „ patientiam]  hoc.  est  perseuerantiam  bonorum  operum  usque  in 
finem  ut  dicitur  qui  perseuerauerit  et  cetera 
,,  4.  patientia  autem  opus  perfectum  habeat]  opus  perfectum  est  dilectio  dei 

et  proximi 

„ „ ut  sitis  perfecti]  hoc  est  in  opere  bono  corpore  et  anima  sive  in  ve- 
tere  et  novo  testamento  bene  intelligentes 
„ „ perfecti  et  integri]  perfecti  et  integri  et  corpore  et  anima  perfecti 
in  dilectione  dei  et  proximi  opere  et  fide 
„ in  nullo  deficientes ] id  est  in  nullo  genere  tormentorum  deficientes 
vel  in  bono  opere  imperfecti 

5.  Si  quis  autem  indiget  sapientia , postulet  a deo]  * ut  Sciat  uiam  Sliam  di- 
sponerc  secundum  deum* 

„ „ et  dabitur  ei]  quia  omnibus  in  fide  postulantibus  deus  sapientiam 
tribuet 

„ 6.  Postulet  autem  infide]  * id  est  ut  accipiat  scientiam  quam  postulat* 
ii  ii  Qu*  autem  haesitat  similis  est  fluctui  maris  qui  a uento  moueturj  quia  [quod] 

est  sicut  uentus  mare  sic  falsi  doctores  ecclesiam  turbant  et 

per  uentum  diabolus  intelligitur  a quo  instabilis  anima  rao- 
uetur  persuasione  mali  spiritus  si  sapientiae  et  dei  gratiae  in- 
credulus permanserat. 

1,  8.  Ui ir  duplici  animo  inconstans  in  omnibus  uiis  suis]  ille  duplex  animo  est 
qui  inter  et  uetus  nouum  testamentum  dubitat 
in  uiis  suis  hoc  est  in  cogitationibus  et  uerbis  et  operibus 

„ 9.  Glorietur  autem  frater  humilis  in  exaltatione  sua]  hoc  est  quod  in  evail- 

gelio  legitur’  qui  se  exaltabit  humiliabitur 

„9.10.  Glorietur  autem  frater  humilis  in  exaltatione  sua  dives  autem  in  humilitate 
sua]  * tapinosis  est  id  est  magnae  rei  humiliatio  diuiti  quod 
debuit  pauperi  pauperi  autem  quod  debuit  diuiti  adsignauit'* 

„ „ dives  autem  in  humilitate  sua]  hic  unusquisque  peccator  intelligitur 

quia  dives  est  in  suis  uoluptatibus  per  [propter?]  quas  humilia- 
bitur aut  hic  per  poenitentiam  et  emendationem  aut  ibi  in 
pena  perpetua 

„ „ quoniam  sicut  flos  faeni  transibit]  Iuxta  esaiam  prophetam  omnis  caro 
foenum  est  et  omnis  gloria  eius  sicut  flos  cito  cadet 

„ 1 1.  Exortus  est  enim  sol  cum  ardore  et  arefecit  faenum]  christuS  est  Sol  ae- 
ternus et  sol  iustitiae  qui  ardore  spiritus  sancti  dicit  [dicitur?] 
ignem  immittere  in  terram 

„ „ Et  flos  eius  decidit  et  decor  uultus  eius  deperiit]  omnes  prauitates  eius 
deperiant  et  luxoria  et  diuitiae  multae 

„ „ Ita  et  dives  in  itineribus  suis  marcescit]  heresis  et  voluntas  humana 
quando  in  senectutem  et  in  mortem  cadit 

„ 12.  Beatus  vir  qui  suffert  temptationem]  hoc  est  humilis  qui  incipit  bea- 
titudinem  in  temptationibus  et  perficiet  in  praemium 


Digitizect  by 


Google 


Original  from 

PRINCETON  UNIVERSm 


22 


1, 12.  quoniam  quum  probatus  fuerit]  In  fide  et  in  operibus  bonis  compro- 
batus post  uictoriam  accipiet  uitam  aeternam 
accipiet  coronam  uitae ] hoc  est  quod  dictum  est  omnibus  sanctis 
esto  fidelis  usque  ad  mortem  et  dabo  tibi  et  cetera 

13.  Nemo  cum  temptatur  dicat  quia  a deo  temptatur]  Jiemo  imputet  deo 

cum  patiatur  tormenta  pro  meritis  suis 
,,  Deus  enim  intemptator  malorum  est]  * quia  non  habet  causam  in  ma- 
lorum temptatione  sed  in  bonorum  •* 

„ ..  Deus  enim  intemptator  malorum  est  ipse  autem  neminem  temptat]  Non  tem- 

• i 

ptat  deus  malos  homines  sed  suis  actibus  mali  uindictam  me- 
ruerunt sed  probat  aliquando  bonos  sicut  abraham  * 

14.  Unusquisque  uero  temptatur  a concupiscentia  sua  abstractus  et  inlectus]  de 


qua  dixit  apostolus  caro  concupiscit  aduersus  spiritum 
abstractus  a deo 

et  inlectus  a diabulo  in  multa  genera  peccatorum 
„ 1 5.  Dein  concupiscentia  cum  conceperit  parit  peccatum]  conceperit  in  cogita- 
tione pariet  in  uerbo  et  in  opere  mala  inlicita 
„ ..  peccatum  uero  cum  consummatum  fuerit  generat  mortem]  * id  est  per  actum 

animae  spiritaliter  mortem  generat*  consummatum  erit  pec- 
catum iniusti  quando  cadit  in  mortem  ubi  perit  confessio 
..  16.  Nolite  itaque  errare  fratres  mei]  llOC  est  nolite  increduli  esse 
..  17.  Omne  datum  optimum  et  omne  donum  perfectum  desursum  est]  hic  respicit 
ad  initium  creaturarum  omnium  quia  deus  omnia  bona  crea- 
uit  qui  est  pater  luminum  id  est  angelorum  et  qui  luminari- 
bus doctrinae  inluminat  ecclesiam  suam 
datum  optimum  baptismum 

donum  perfectum  poenitentia  vel  uirginitas  et  continentia 

1,  17.  descendens  a patre  luminum]  * qui  est  lux  lucis  et  fons  luminis  * 

„ „ apud  quem  non  est  transmutatio]  * id  est  de  bono  in  malum  * vitae 
aeternae  perditio 

„ „ nec  vicissitudinis  obumbratio ] * id  est  ut  nubes  obumbrant  solem  vel 
occasus  sic  et  mutatio  boni  in  malum  * quia  oblivio  post  scien- 
tiam sive  nox  post  diem  nobiscum  sunt  non  cum  domino  in 
coelo 

,,  18.  Voluntarie  genuit  nos  verbo  veritatis]  * id  est  in  baptismo  * verbo  veri- 
tatis hoc  est  evangeiii  ut  silis  filii  inquit  patris  vestri  qui  in 
coelis  est  et  in  principio  faciamus  [inquit]  hominem 

,,  „ ut  simus  initium  aliquod  creaturae  eius]  * per  generationem  creaturae 
eius  id  est  ut  praedicate  evangelium  omni  creaturae  id  est 
omni  creato  in  baptismo  * nos  sumus  initium  aliquod  per 
passionem  et  resurrectionem  id  est  primi  [et]  novissimi 

„ 19.  Scitis  fratres  mei  dilecti]  respicit  ad  id  quod  supra  dixit  omne  da- 
tum et  cetera 

,,  „ Sit  autem  omnis  homo  velox  ad  audiendum  tardus  autem  ad  loquendum] 

hoc  ad  initium  doctrinae  contra  causas  elationis  sciebat  enim 
apostolus  eos  ad  quos  episcopus  mittitur  primatum  verbi 
voluisse  tenere  et  docere. 

„ „ et  tardus  ad  iram]  hoc  in  evangelio  legitur-  qui  irascitur  fratri 
suo  reus  erit  indicio 

„ 2 1 . Propter  quod  abicientes  omnem  inmunditiamj  hoc  est  generaliter  quae 
a diabulo  sunt  sumpta  per  inmunditiam  corporis  et  animae 
quae  pertinent  ad  fornicationem 

,,  „ In  mansuetudine  suscipite  insitum  verbum]  * id  est  quod  modo  praedico 
vobis  hoc  est  evangelium  * Insitum  per  multa  tempora  pa- 


Digitized  by  (jOOQIC 


Original  from 

PRINCETON  UNIVERSITY 


24 


triarcharum  et  prophetarum  de  quo  dicitur’  ipse  euim  sal- 
vum faciet  populum  suum  a peccatis  eorum 

1 , 22.  Estote  autem  factores  verbi  et  non  auditores  tantum  fallentes  vosmet  ipsos] 

factores  verbi  sunt  qui  custodiunt  praecepta  fallaces  illi  qui 
non  custodiunt  praecepta  et  desiderant  evangeliuin  christi 
audire  et  non  implere 

,,  23.  consideranti  uultum  nativitatis  suae]  * id  est  in  quo  et  in  quali  natus 

est* 

..  in  speculo ] mnlierum  est  mos  considerare  se  in  speculo  ut  pla- 
cere viris  suis  possint  Ita  animas  nostras  considerare  oportet 
in  speculo  evangelii  ut  christo  viro  suo  placere  poterinl  et 
non  obliviscantur  praecepta  eius 
„ 25.  Qui  autem  perspexerit  in  lege  perfecta]  * id  est  in  Iiova  lege* 

„ „ in  lege  perfecta  libertatis]  legem  libertatis  dicit  caritatem  de  qua 
apostolus  ait  portate  invicem  honera  vestra  sic  adimplebitis 
legem  christi* 

..  26.  Si  quis  autem  putat  se  religiosum  esse]  laudando  Semet  ipsum  ut  dixit 
phariseus  non  sum  sicut  puplicanus  iste 

..  ..  Non  refrenans  linguam  suam  sed  seducens  cor  suum  huius  vana  est  religio] 

hoc  est  quia  consistit  cor  eius  in  laude  sua  et  vana  est  re- 
legio  eius  quia  verbum  dicit  quod  non  manet  in  corde  eius 
et  ideo  cor  suum  seducitur* 

..  27.  Religio  munda  et  immaculata  apud  deum  et  patrem  haec  est]  Ideo  adiecit 
patrem  ut  et  personam  lilii  ostenderet  quia  pater  nomen 
fdii  est* 

..  ,,  Visitare  pupillos  et  viduas  in  tribulatione  eorum]  Cura  pupillorum  et 
viduarum  ecclesiae  commendatur  pupilli  autem  et  viduae 

mystice  intelliguntur  sensus  corporis  et  animae  quos  debe- 
mus adtendere' 

1,  27.  Inmaculatum  se  custodire  ab  hoc  saeculo]  llOC  est  ut  nemo  causa  pe- 

cuniae pupillos  visitet  aut  causa  turpis  amoris  viduas' 

2,  1.  Nolite  in  personarum  acceptionem  habere  fidem  domini  nostri  ihesu  ckristi  gloriae] 

de  datione  baptismatis  diviti  et  pauperi  haec  dicta  sunt  iu- 
deis  et  gentibus 

„ „ Nolite  in  personarum  etc.J  hic  totam  legem  per  sinecdochen  tangit 

gloriae  dicit  id  est  datiuus  casus  fidem  gloriae  hoc  est  resur- 
rectionis ihesu  christi' 


ii 


n 


ii 


ii 


ii 


2.  Etenim  si  introierit  in  conuentu  vestro  Uir  aureum  anulum  habens  in  veste 
candida  Introierit  autem  et  pauper  in  sordido  habitu ] Allui um  aureum 

habens  hoc  est  divitis  omnibus 

veste  candida  indicat  gaudium  mentis 

pauper  sordidus  non  intus  sed  foris  est 

exemplum  regis  et  pauperis  hic  accipitur  et  de  omnibus  in- 

tellegitur  qui  reddent  causas  iniquitatis. 

4.  Nonne  indicatis  apud  vosmet  ipsos]  quasi  dixisset  non  apud  deum 
hoc  iudicium  est  hoc  cum  in  uobis  cogitatis 
,,  Et  facti  estis  indices  cogitationum  iniquarum ] Judices  cogitationum  id 
est  auctores  iudex  enim  cogitationum  est  qui  eas  in  opere 
profert 

O.  Nonne  deus  elegit  pauperes  in  hoc  mundo]  ut  est  elegit  deus  Stulta 
mundi  ut  confundat  sapientes  quod  de  maria  et  ioseph  et 
de  apostolis  intelligitur  • qui  piscatores  et  inlitterati  fuerunt 
„ pauperes]  id  est  gentiles  et  iudaeos  in  unum  ut  est  beati  pau- 
peres spiritu  et  reliqua 

2.  5.  Et  heredes  regni  quod  repromisit  deus  diligentibus  se]  hoc  est  quod  ue- 
ritas  dicit  beati  pauperes  spiritu  quoniam  ipsorum  est  reg- 
num caelorum 

„ 6.  Vos  autem  eahonorastis  pauperem ] hoc  est  non  dantes  ei  necessaria 

„ ,,  Nonne  divites  per  potentiam  opprimunt  vos ] quod  de  persecutoribus 

ecclesiae  intelligitur  qui  iudicium  faciunt  in  terra  secundum 
suam  voluntatem  in  sanctos 


„ 7.  Nonne  ipsi  blasphemant  bonum  nomen  quod  inuocatum  est  super  nos]  bonum 

nomen  est  israel  id  est  anima  videns  deum  vel  nomen 
christiani 

„ 8.  St  tamen  legem  perspicitis  regalem]  legem  regalem  id  estcommonem 

moysi  id  est  si  uultis  eam  seruare  bene  agitis  spiritaliter 
scilicet 


,,  „ diligis  proximum  tuum  sicut  te  ipsum]  ne  memineris  iniqui[ta]tem  pro- 

ximi hoc  est  post  poenitentiam  et  ali  non  facis  [facias]  quod 
non  vis  tibi  fieri 


,,  9.  Si  autem  personas  accipitis  peccatum  operamini]  ad  personas  divitum 

I 

hoc  intellectum  pertinet 

„ „ Redarguti  a lege  quasi  transgressores]  hoc  est  quod  non  seruastis  le- 

gem dei  lex  puniebat  uos  ut  est  qui  facit  opera  terrena  occi- 
datur 


,,  10.  Quicumque  autem  totam  legem  seruauerit  Offendat  autem  in  uno  factus  est 
omnium  reus]  id  est  si  non  habet  caritatem  dum  nihil  pro- 
sunt omnia  mandata  vel  si  unum  de  mandatis  reliquerit 


ii 


11.  Qui  enim  dixit  non  moecaberis  dixit  et  non  occides.  Quodsi  non  moecaberis 


occides  autem]  hic  iudaeos  voluit  intellegi  qui  in  multis  offen- 
dunt deum 

2,  12.  Sic  loquimini  et  sic  facite  sicut  per  legem  libertatis  incipientes  iudicari]  hoc 
est  modo  per  misericordiam  quam  ante  non  habueritis  hic 
morem  doctorum  corrigit  ut  quod  doceant  in  ecclesia  opere 
impleant  et  ad  omnes  credentes  quasi  dixisset  sic  facite  ut 
loquimini  sermonibus  per  legem  libertatis  nouum  testamen- 
tum [intellegit?]  in  quo  dciuisa  sunt  peccata  uel  caritatem 
incipientes  id  est  cum  ucnistis  in  fidem 

„ 12.  Sicut  per  legem  Ubertatis  incipientes  iudicari]  id  est  sicilt  per  UOS  modo 

coepistis  in  noua  lege  iudicari  sicque  ali[o]s  iudicate  hoc  est 
misericorditer 


v 


13.  Iudicium  enim  sine  misericordia  illi  qui  non  fecit  misericordiam ] hoc  dicit 
ne  hominibus  sine  misericordia  indicaretur  ubi  conuentus 
eorum  fuerint 

qui  non  facit  misericordiam  id  est  qui  non  inplevit  no- 
uum testamentum 

cum  lide  ut  si  non  demiseritis  hominibus  et  cetera 
et  si  in  indicio  pauperis  lenis  et  misericors  fueris  iudi- 
cium dei  non  timebis 


„ „ Superexultat  autem  misericordia  indicio ] hoc  CSt  valet  misericordia  ad 

liberandum  plus  quam  iudicium  ad  damnandum  videtur  ta- 
men iudicium  esse  ut  peccator  damnetur  superexaltatur  mi- 
sericordia indicio  ut  fuit  loth  quia  caritas  magis  defendit  ho- 
minem quam  verum  iudicium  damnet  de  minim  [de  minimis?] 
peccatis  quia  caritas  cooperit  multitudinem  peccatorum 

,,  14.  Quid  proderit  fratres  mei  si  fidem  quis  dicat  se  habere  opera  autem  non  habeat] 

Contentio  inter  iudaeos  et  gentes  sed  ad  ambos  dirigitur 
responsum 

4* 

2,  16.  Quid  proderit]  uobis  in  futuro  quia  non  dederitis  pauperibus  ne- 

4 

cessaria 

„ 17  .fides  si  non  habet  opera  mortua  est  in  semet  ipsam]  hoc  significat  quia 

non  excitat  ad  vitam  habentem  se  quia  fides  est  sine  operi- 
bus quasi  lucerna  sine  oleo  tenebrosa 

,,  18.  Sed  dicet  quis  tu  fidem  habes  et  ego  opera  habeo ] hic  interrogatio  est  et 
discretio  inter  fidem  et  opera  quae  utraque  simul  prosunt 
,,  „ Ostende  mihi  fidem  tuam  sine  operibus]  quasi  dixisset  invenies  eum 
uacuam 

,,  id.  Et  daemones  credunt  et  contremiscunt]  hoc  ideo  dixit  ad  exemplum 
quia  nihil  fides  sine  operibus  prodest  sed  opera  cum  fide 
demones  corpus  non  habent  sed  fidem  uacuam  quae  [non?] 
saluat  eos 

,,  20.  Uis  autem  scire  o homo  inanis]  hic  exemplum  ueteris  legis  professum 
est  ut  commendat  [commendet?]  iustitiam 

„ 21  . Abraham  pater  noster  nonne  ex  operibus  iustificatus  est]  id  est  tamen  quod 
operatus  est  et  prius  credidit  et  sic  operatus  est 
„ „ Offerens  isaac  filium  suum  super  altare]  locus  autem  in  quo  factu  [facta] 
haec  oblatio  moraim  uocatur  et  interpraetatur  lucida  et  ostensa 
quia  [quod]  de  sion  alio  nomine  intellegi  potest  et  ideo  specula 

i 

sion  interpretatur  quia  abrahae  in  illo  loco  salus  humani 
generis  ostensa  est  futura  esse  et  in  sion  postea  templum  sa- 
lom[on]is  constructum  est 

per  abraham  pater  deus  per  isaac  filius  dei  per  berbicem 
car[o]  divina  per  ligna  et  altare  crux  christi  significatur 

3,  1.  Nolite  plures  magistri  fratres  mei]  sed  unum  sentite  hoc  est  fides  et 

opus  in  salutem  quia  iutlaei  in  opere  gloriabantur  gentiles 
in  fide 

3,  1.  Scientes  quoniam,  maius  iudicium  sumitis]  id  est  maiorem  uindictam 

pro  multitudine  magistros  [magistrorum?]  quam  unum  sentire 
„ 2.  Si  quis  in  verbo  non  offendit  hic  perfectus  est  vir]  quod  ante  fidem  cum 

I 

opere  confirmans  et  opus  cum  fide  similiter  obseruat  in  lin- 

% 

gua  sua 

% 

,,  5.  Modicum  quidem  membrum  est  et  magna  exultat]  magna  eleuatio  in  glo- 

rificatione 

„ 12.  Num  quid  potest  fratres  mei  ficus  uuas  facere  aut  uitis  ficus]  ut  non  po- 
test  arbor  mala  fructus  bonos  et  cetera 

4,  5.  Ad  inuidiam  concupiscit  spiritus • qui  in  habitat  in  uobis]  ille  carnalis  spi- 

ritus  contra  alios 

„ 6.  maiorem  autem  dat  gratiam]  id  est  humilibus 

„ 9.  Miseri  estote Et  lugete  et  plorate ] ut  beati  qui  lugent  nunc,  erunt 

„ 15.  Pro  eo  ut  dicatis  si  dominus  uolueritj  ideo  dixi  uobis 

5,  3.  Et  erugo  eorum  in  testimonium  uobis  erit]  id  est  quod  in  illis  erilgO 

uidetur  et  manducauit  carnes  id  est  adsidua  cura  pro  eis  ac 
sollicitudo 

„ O.  Iri  die  occisionis  addixistis  occidistis  iustumj  id  est  in  christi  passione 
addixistis  id  est  inter  uosmet  ipsos  ad  alterutrum 
„ 7.  Patientes  igitur  estote  fratres  usque  ad  adventum  domini]  responsio  illis  qui 

hoc  dixerunt  ut  expectarent  usque  dum  deus  uindicaret  de  eis. 

Hae  adnotationes  vetustae,  quo  rectius  aestimentur  tutiusque  in  rem 
tuam  verti  possint,  paucis  videntur  esse  illustrandae. 

Ac  primum  quidem  illas  VIII  p.  Clir.  n.  saeculo  scriptas  esse  ex 
ipso  scripturae  qua  conceptae  sunt  genere  i.  e.  cursivo,  quo  Anglosaxones 
illo  aevo  utebantur,  elucet.  Cuius  rei  testem  habeo  ms.  quatuor  evangelio- 
rum  codicem  itidem  Fuldae  asservatum,  ratione  simillima  licet  minus  bene 
exaratum,  quem  saeculo  illo  scriptum  esse  ex  epilogo  libri  Arnulfiano 
recte  perpenso  apparet;  de  qua  re  propediem  accuratius  disputabo. 

Interpunctionis  signa  in  illis  fere  nulla;  scriptio  hic  illic  admodum 
negligens;  ipsa  scripturae  compendia  non  semel  inter  se  permutata;  syl- 
labarum et  verborum  omissiones  haud  rarae;  ita  ut  emendationibus  com- 
pluribus opus  fuerit,  quas  ut  non  scriptoris,  sed  meas  esse  novisses  mi- 
noribus typis  imprimendas  parentheseosque  signis  instruendas  curavi. 

Deinde  unumquodque  scholium  scias  binis  signis,  quorum  alterum 
in  ipsa  sacri  textus  columna,  alterum  ad  eius  marginem  appictum  est,  eum 
in  finem  esse  instructum,  ut  ad  quaenam  textus  verba  explicanda  singula 
scripta  sint,  legenti  appareat.  Aliquando  tamen  scriptor  has  notulas  mi- 
nus accurate  adseripsit,  ita  ut  ad  quemnam  locum  illa  pertineant  dubius 
haeserim;  dico  ea  quae  ad  I,  5 et  G scripta  esse  in  editione  proposui; 
quae  num  ad  alios  locos  rectius  referantur  ipse  videas.  Unde  suspica- 
beris non  uno  tempore  haec  scholia  esse  conscripta. 

Sed  eiusdem  rei  clariora  etiam  vestigia  deprehenduntur.  Ac- 
curate photographicas  quae  accedunt  tabulas  intuenti  ipsa  scholiorum 
scriptura  aliquas  tibi  videbitur  exhibere  diversitates.  Alia  enim  minori- 
bus scripta  sunt  characteribus,  aha  maioribus,  alia  acutiori  penna  picta, 
alia  hebetiori,  alia  nigro  atramento,  alia  minus  obscuro  exarata.  Tum 
vero  ea,  quae  majusculae  scriptionis  sunt,  animadvertes  textui  ita  esse 
adaptata,  ut  ad  ipsum  latus  eorum,  quibus  explicandis  inserviunt,  sint 
scripta;  quae  minusculae,  in  varios  locos  dispersa.  Qua  ex  re  sequitur, 
eorum  quae  maiori  charactere  scripta  sunt  scholiorum  originem  tempore 
priorem  esse;  reliquorum  posteriorem.  Porro  altera  cum  alteris  compa- 
rans, quamvis  universe  eandem  utriusque  scriptionis  indolem  esse  non  nega- 
veris, tibi  persuadere  vix  poteris,  eadem  manu  ambo  genera  esse  exarata. 
Nam  ex.  gr.  litterae  i,  quam  ad  medium  tabulae  tertiae  marginem  dexte- 
rum  in  vocabulo  bonorum  grandiuscule  scripto  cernis,  unco  instructam 
aculeo  in  .minutiori  scholiorum  genere  nullum  invenitur  vestigium.  Et 
quae  in  eodem  scholio  forma  rigida  et  angulata  utuntur  litterae  c et  /, 

in  altero  genere  videntur  pennae  ductu  elegantiori  magisque  rotundo  excel- 
lere. Cuius  rei  luculentum  exemplum  in  eo,  quod  fere  in  eodem  quem  modo 
dixi  loco  scriptum  est,  scliolio  bipartito,  cuius  pars  prior  vocabula  rigi- 
dius scripta  exhibet  per  actum  animae,  posterior  verba  multo  venustius 
picta  consummatum  erit  et  quae  sunt  reliqua,  vides  exstare.  Quod  scho- 
liorum  inter  se  discrimen  ut  in  textu  edito  significarem,  ea  quae  primitivi 
generis  esse  mihi  quidem  videbantur,  binis  includenda  putavi  asteriscis. 

Restat  quaestio  de  autore  sive  de  autoribus.  Ea  vero  tam  gravis 
est  (ipsum  enim  S.  Bonifacium  haec  manu  sua  scripsisse  sunt  qui  conten- 
derint contendantque,  Schannati  quidem  obloquiis  haud  convicti)  ipsiusque 
codicis  ad  historiam  tantopere  attinet,  ut  quae  de  ea  re  dicenda  sunt, 
iustius  ad  futuram  totius  libri  manuscripti  editionem  differri  videantur. 

Quae  sequuntur  tabulae  adiuvante  artifices  Amando  Keitz,  biblio- 
thecae Fuldensis  praefecto  observantissiino  atque  de  ipsa  codicis  editione 
optime  merente,  quam  accuratissime  sunt  confectae.  Quarum  prima  no- 
bilem illam  libri  Actorum  subscriptionem,  ipsa  Victoris  episcopi  Capuani 
manu  exaratam,  ex  qua  quae  codicis  sit  aetas  facillime  dignoscitur,  tibi 
exhibet;  secunda  vero  et  tertia,  Kegelii  photographi  Cassellani  opus,  scho- 
liorum  maxime  causa  adiectae  sunt,  quorum  utrum  duplex  sit  genus  an 
simplex  a viris  arcliaeologis  tam  promte  nunc  videtur  inde  probari  posse 
ac  si  itinere  Fuldam  facto  has  ipsius  codicis  paginas  oculis  habeant  sub- 
iectas.  Quibus  ex  tabulis  quid  secundum  regulas  diplomaticas  statuen- 
dum existiment  si  qui  mecum  communicare  voluerint,  gratum  me  inve- 
nient institutionis  suae  sagacioris  acceptorem;  equidem,  quid  ad  dirimen- 
dam rem  ancipitem  ipsum  scholiorum  argumentum  facere  videatur,  spero 
fore  ut  suo  tempore  copiosius  possim  proferre. 

